PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

_________________________________________________________________________________________________________

Prienų rajono savivaldybės tarybai

SPRENDIMO „DĖL UAB „PRIENŲ ŠILUMOS TINKLAI“ 10 METŲ ŠILUMOS ŪKIO PLĖTROS INVESTICIJŲ PLANO PATVIRTINIMO“ PROJEKTO

AIŠKINAMASIS RAŠTAS

Sprendimo projekto tikslai ir uždaviniai: Sprendimo tikslas – patvirtinti UAB „Prienų šilumos tinklai“ dešimties metų šilumos ūkio plėtros investicijų planą.

Siūlomos teisinio reguliavimo nuostatos:Lietuvos Respublikos šilumos ūkio 82 straipsnio 1 dalyje nustatyta, kad šilumos tiekėjas, siekdamas įgyvendinti savivaldybės šilumos ūkio specialiojo plano tikslus ir priemones, parengia dešimties metų šilumos ūkio plėtros investicijų planą (toliau – Investicijų planas) ir teikia jį tvirtinti savivaldybės institucijai. Investicijų planas rengiamas remiantis turimais duomenimis, prognozuojant šilumos gamybos, tiekimo ir vartojimo apimtis. Tokiomis naujomis 2023 m. spalio 1 d. įsigaliojusiomis įstatymo nuostatomis siekiama užtikrinti savivaldybėms galimybę ilgesniam laikotarpiui planuoti šilumos ūkio tvarią plėtrą. Numatyta pereiti prie planavimo dešimties metų laikotarpiui ir turėti dviejų lygių šilumos ūkio planavimo dokumentus – savivaldybių šilumos ūkio specialiuosius planus ir šilumos tiekimo įmonių dešimties metų šilumos ūkio plėtros investicinius planus. Nacionalinio lygmens strateginiai dokumentai nustato bendrąsias šilumos ūkio plėtros gaires ir tikslus, o savivaldybės turi galimybę pasirinkti ekonomiškai naudingiausius būdus šiems tikslams pasiekti, planuoti šilumos gamybos ir energijos išteklių poreikius.

Laukiami rezultatai:

Šilumos tiekėjo strateginis tikslas – užtikrinti Prienų rajono centralizuotai tiekiamos šilumos vartotojams konkurencingą šilumos kainą, neviršijant leidžiamo neigiamo poveikio aplinkai.

Atsižvelgiant į esamą situaciją yra siūloma įgyvendinti šiuos šilumos ūkio efektyvumą ir patikimumą didinančius bei neigiamą poveikį aplinkai mažinančius projektus:

* Prienų miesto katilinės Nr. 1 panaikinimas, rezervinius katilus perkeliant į katilinę Nr. 2;

* Prienų miesto katilinės Nr. 3 panaikinimas;

* Akumuliacinės talpos sumontavimas Prienų miesto katilinėje Nr. 2;

* Prienų miesto centrinio šilumos tiekimo tinklo senų šilumos trasų keitimas;

* Prienų „Revuonos“ pagrindinės mokyklos ir Prienų krašto muziejaus prijungimas prie Prienų miesto šilumos tiekimo tinklo;

* Naujų biokuro katilų sumontavimas katilinėje Nr. 5;

* Prienų miesto katilinės Nr. 5 šilumos tiekimo tinklo senų šilumos trasų keitimas;

* Jiezno miesto šilumos tiekimo tinklo senų šilumos trasų keitimas;

* Balbieriškio šilumos tiekimo tinklo senų šilumos trasų keitimas;

* Veiverių šilumos tiekimo tinklo senų šilumos trasų keitimas;

* Skriaudžių šilumos tiekimo tinklo senų šilumos trasų keitimas;

* Šilumos ir karšto vandens apskaitos prietaisų nuotolinis nuskaitymo sistemos įrengimas;

* Mobilios katilinės įsigijimas;

*Automobilių parko atnaujinimas aplinkai netaršiomis transporto priemonėmis;

Projektus numatyta įgyvendinti 2024–2034 m. Įgyvendinus numatytas priemones, gamyba iš atsinaujinančių energijos išteklių pasieks 100 proc.

Lėšų poreikis ir šaltiniai:

Investicijoms įgyvendinti būtų naudojamos bendrovės nuosavos ir skolintos lėšos. Kiekvienos investicijos analizė pateikta UAB „Prienų šilumos tinklai“ 10 metų šilumos ūkio plėtros investicijų plane.

Lyginamasis variantas:

Nėra.

Kiti sprendimui priimti reikalingi pagrindimai, skaičiavimai ar paaiškinimai:

Pateikti UAB „Prienų šilumos tinklai“ 10 metų šilumos ūkio plėtros investicijų plane.

Vedėjas	Tomas Žvirblys

Dainius Sodaitis, tel. +370 319 61 122, el. p. dainius.sodaitis@prienai.lt